אלא שלשתי החיילות הטירוניות לא הייתה ממש אפשרות לכבוש את העיר תלˉאביב מפאת מחסור כיס מסויים. תחילה חשבו לעשות דרכן אל גן החיות הסמוך, שללא ספק היה מקום תיירותי של ממש, אשר משך אליו מבקרים רבים. אלא  שהשתיים תכננו אף לצפות בסרט,  של "הצגה ראשונה" בקולנוע "מוגרבי" או בקולנוע שמעבר לכביש, קולנוע מגדלור", ואם לקחת בחשבון גם הוצאות כגון: גזוז אדום ומנת פלאפל, הרי שביקור בגן החיות הנו בגדר מותרות. השתיים עצרו לרגע מלכת כדי לספור את מעותיהן, אשר אספו לתוך מטפחת רקומה. הן ספרו שוב ושוב את מטבעות הכסף, חישבו, חישבו, ומצאו כי עליהן לדחות הפעם את הביקור בגן החיות. "בשבוע הבא נבקר גם בגן החיות" - אמרה לאה לחברתה, ולאחר שצררו את הממחטה הרקומה לצרור קטן, המשיכו בדרכן אל רחוב דיזנגוף ההומה, כשהן נהנות מעצם הטיול הרגלי ברחובותיה של העיר תלˉאביב אשר, למזלן, זרחה דווקא בשבת הזו של חופשתן הצבאית הקצרה.   העיר תלˉאביב שידרה אווירה עליזה בכל פינה מפינותיה. כך סיירו השתיים סביב סביב ברחובות הסמוכים, עד שלבסוף הגיעו לרחוב בן יהודה, אשר בקצהו, בפינת הרחוב עם רחוב אלנבי מצויים בתי הקולנוע, ואף חוף הים נמצא